SET ปิดลบ 2 จุด ชะลอลงทุนก่อนหยุดยาว-กังวลเศรษฐกิจถดถอย
SET ปิดลบ 2 จุด นักลงทุนชะลอลงทุนลดความเสี่ยงก่อนเข้าหยุดยาว และกังวลเศรษฐกิจโลกถดถอย ให้แนวรับ 1,615-1,610 จุด ส่วนแนวต้าน 1,627-1,630 จุด
SET ปิดลบ 2 จุด นักลงทุนชะลอลงทุนลดความเสี่ยงก่อนเข้าหยุดยาว และกังวลเศรษฐกิจโลกถดถอย ให้แนวรับ 1,615-1,610 จุด ส่วนแนวต้าน 1,627-1,630 จุด
8 ธ.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยวันนี้ค่อนข้างซึมตัว โดยมีปริมาณการซื้อขายค่อนข้างเบาบาง เนื่องจากนักลงทุนยังคงกังวลภาวะเศรษฐกิจโลกถดถอย และเป็นการชะลอลงทุนเพื่อลดความเสี่ยงก่อนเข้าสู่ช่วงวันหยุดยาวอีกครั้ง
นอกจากนี้ ตลาดฯ ยังรอติดตามการประชุมธนาคารกลางยุโรป (ECB) และการปรับน้ำหนักการลงทุนของ FTSE Rebalance รวมไปถึงการประชุมธนาคารกลางสหรัฐ (เฟด) สัปดาห์หน้าคาดว่าจะส่งสัญญาณชะลอการปรับขึ้นดอกเบี้ยในปี 66 ซึ่งจะทำให้เงินดอลลาร์อ่อนค่า และเงินบาทก็จะแข็งค่าขึ้น โดยให้น้ำหนัก 80-90% ที่เฟดจะปรับขึ้นดอกเบี้ยที่ 0.50% ในการประชุมรอบนี้ ดังนั้น จึงแนะนำทยอยสะสมหุ้นเพื่อไปขายทำกำไรในสัปดาห์หน้า
สำหรับพรุ่งนี้คาดว่าดัชนีมีโอกาสรีบาวด์หลังจากไม่ได้ลงไปจนหลุดแนวรับสำคัญที่ 1,610 จุด พร้อมให้แนวรับใหม่ 1615 และ 1,610 จุด แนวต้าน 1,627-1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 2,473.01 ล้านบาท ปิดที่ 31.75 บาท ลดลง 0.50 บาท
BDMS มูลค่าการซื้อขาย 2,118.20 ล้านบาท ปิดที่ 28.25 บาท ลดลง 0.25 บาท
PTTEP มูลค่าการซื้อขาย 2,109.83 ล้านบาท ปิดที่ 172.50 บาท ลดลง 3.50 บาท
DELTA มูลค่าการซื้อขาย 1,733.66 ล้านบาท ปิดที่ 682.00 บาท ลดลง 12.00 บาท
BEM มูลค่าการซื้อขาย 1,081.25 ล้านบาท ปิดที่   9.60 บาท เพิ่มขึ้น 0.50 บาท